Előterjesztés száma:315. Előterjesztés száma:315.

**ELŐTERJESZTÉS**

a Képviselő-testület

2013. év szeptember hónap 18. napján tartandó ülésre

**Előterjesztés tárgya: Döntés a Fót, 1526 hrsz-ú ingatlanon álló „Pirok-ház” felújítása tárgyában**

**Előterjesztő:** Cselőtei Erzsébet polgármester

**Készítette:** Zachar Ildikó beruházási ügyintéző

**Szakmai szempontból ellenőrizte:** Szántóné János Ildikó városfejlesztési és -üzemeltetési osztályvezető

**Jogi, törvényességi szempontból ellenőrizte:** Chrobák Zoltánné dr. jegyző

**Pénzügyi, gazdasági szempontból ellenőrizte:** Juhász András pénzügyi és adóügyi osztályvezető

**Egyeztetve, tájékoztatva:**

**Tárgyalja:** PFB, JÜSZB

**Javasolt meghívott:**

A határozati javaslat elfogadásához minősített többség szükséges.

Az előterjesztés zárt kezelését nem kérjük.

#### Tisztelt Képviselő-testület!

Fót Város Önkormányzat Képviselő-testülete 239/2013.(V.07.) KT határozatában döntött arról, hogy *„a fóti 1526 hrsz-ú ingatlanon álló, „Pirok-ház” rekonstruálásra, korszerűsítésre, (bővítésre) kerüljön azzal a céllal, hogy ismét eredeti funkciónak megfelelően pékség kerüljön kialakításra.” -* 1. sz melléklet

Az épület szerkezetileg megfelelő állapotú. A főfalak nincsenek szigetelve. Nedvesedés a pincében és a lakott épületrészben tapasztalható, azonban a belső lakott tér vizesedése a belső gépészeti lefolyó rendszer hibájából adódik. A csapadékvíz épülettől történő elvezetése után az épület teljes kiszáradása várható. Részben alápincézett épület. Falazata régi nagyméretű téglákból falazott, poroszsüveg boltozatos födémmel. A tetőzeten a gerendák és a szarufák épek. A cseréplécek vetemedettek, meghajlottak, cserépfedése rossz állapotú, megkezdődött a cserepek lecsúszása, leesése a tetőről. A lehulló cserepek ez idáig balesetet nem okoztak, azonban életveszélyt jelentenek a gyanútlanul járdán közlekedő gyalogosokra. A közelgő őszi, téli időjárásra való tekintettel a tetőszerkezet sürgős rendbetétele szükséges. A kivitelezési munkálatokat tanácsos a téli időjárási körülmények várható beállása előtt elvégeztetni, ezért javasolt a vállalkozói szerződés megkötése 2013. október 10. napjáig.

A tető kb. 500 m2. A tetőjavítás várható bekerülési költsége nettó: 5.000.000 Ft

Bruttó: 6.350.000 Ft

Fentiekre, valamint a „Fót történelmi városközpont belső városmagjának kialakítása, szabályozási irányelvei, a MŰ-HELY Zrt által készítendő részletes szabályozási terv számára” tárgyú 239/2013 (V.07.) KT határozatra való tekintettel az alábbi határozati javaslatot terjesztem a T. Képviselő-testület elé:

**H a t á r o z a t i j a v a s l a t o k**

1./ Fót Város Önkormányzatának Képviselő-testülete úgy dönt, a Fót, Fáy András tér 1. szám alatt található, Fót Város Önkormányzata tulajdonát képező ingatlan tető felújítását el kívánja végeztetni.

2./ Fót Város Önkormányzatának Képviselő-testülete felkéri a polgármestert, hogy folytattasson le vállalkozói ajánlatkérői eljárást az 1./ pontban meghatározott felújítási munkára az előterjesztés 2. számú mellékletét képező tartalmú ajánlattételi dokumentáció alapján.

3./ Fót Város Önkormányzatának Képviselő-testülete felkéri a polgármestert, hogy a 2./ pontban meghatározott vállalkozói ajánlatkérői eljárásra érkezett ajánlatokról - értékelésüket követően - a döntést hozza meg, a nyertes ajánlattévőt válassza ki, és vele a vállalkozási szerződést kösse meg.

4./ Fót Város Önkormányzatának Képviselő-testülete úgy dönt, hogy az 1./ pontban meghatározott kivitelezési munkálatok fedezete bruttó 2.000.000 Ft erejéig a Fót Város Önkormányzat 2013. évi költségvetési rendeletének „Önkormányzati ingatlanok felújítási alapja” céltartalék sor terhére biztosított, a fennmaradó bruttó 4.350.000 Ft-ot a „Tó és környéke hasznosítása – kerítés, illemhely, vagyonvédelem” sor terhére biztosítja.

Felelős: Cselőtei Erzsébet polgármester

Határidő: 1./-2./- pontok esetén 2013. október 4., 3./ pont 2013. október 10., 4./ pont azonnal

Melléklet:

1. sz. melléklet: 239/2013. (V.07.) KT Határozat
2. sz. melléklet: Fay András tér 1. szám alatti épület tetőjavítás Ajánlattételi felhívás